สวัสดีค่ะพ่อดีอยากทราบอะค่ะ มีอาการปวดฟันกรามรองที่ถอนมาปวดมา6วันแล้ว เกิดจากอะไรอะค่ะ
สวัสดีค่ะ โดยปกติอาการปวดและบวมบริเวณที่ถอนฟันเป็นอาการที่มักเกิดตามหลังการถอนฟัน ซึ่งควรจะหายภายใน 48-72 ชั่วโมง หากอาการเป็นนานกว่านั้น หรือเป็นหลังจากนั้น ต้องนึกถึงภาวะแทรกซ้อนอื่นๆ ดังนี้- เกิดภาวะ dry socket (alveolar osteitis) มักเกิดกับฟันกรามซี่ล่าง เนื่องจากลิ่มเลือดที่ปกคลุมเบ้าฟันอยู่เกิดการละลาย ทำให้กระดูกเบ้าฟันไม่มีอะไรปกคลุม มักเกิดหลังจากถอนฟันไปแล้ว 3-4 วัน อาการได้แก่ ปวดบริเวณที่เป็น อาจร้าวไปถึงศีรษะ มีกลิ่นเหม็น เบ้าฟันมีสีดำ- การติดเชื้อของกระดูกเบ้าฟัน (osteomyelitis) มักเกิดกับการถอนฟันล่างเช่นกัน อาการคือปวดและบวมแดงบริเวณที่เป็น อาจมีไข้ร่วมด้วย- การตายของกระดูก (osteonecrosis) จะมีอาการปวดบริเวณที่เป็น มีหนองไหล ฟันซี่ที่อยู่ข้างเคียงหลวมดังนั้นแนะนำให้ กลับไปพบทันตแพทย์โดยเร็วนะคะ เพื่อตรวจหาสาเหตุและรักษาค่ะ